CHG กำไรเติบโตแข็งแกร่ง-ยั่งยืน Top pick กลุ่มรพ. เป้า 2.20 บาท
บล.ธนชาต มองว่า CHG กำไรเติบโตแข็งแกร่ง-ยั่งยืน และยังคงเป็น Top pick ในกลุ่มโรงพยาบาล จึงคงคำแนะนำ "ซื้อ" ราคาเป้าหมาย 2.20 บาท/หุ้น
25 ส.ค. 2558

บล.ธนชาต ระบุในบทวิเคราะห์ (25 ส.ค.) ว่าแม้ภาวะเศรษฐกิจชะลอตัว และบริษัท โรงพยาบาลจุฬารัตน์ จำกัด (มหาชน) หรือ CHG อยู่ในช่วงการลงทุน แต่คาดว่า  EPS จะเติบโตเฉลี่ยต่อปีในปี 58-60 ที่ 19%
โดยได้แรงหนุนจากการเติบโตของรายได้จากอาคารใหม่ที่โรงพยาบาลจุฬารัตน์ 11 โรงพยาบาลจุฬารัตน์ 3 และโรงพยาบาลจุฬารัตน์ 9 รองรับความต้องการโรงพยาบาลที่แข็งแกร่งทางตะวันออกของกรุงเทพฯ ความสำเร็จในการเน้นไปที่การให้บริการระดับตติยภูมิ และการควบคุมค่าใช้จ่ายได้อย่างมีประสิทธิภาพ เราคาดว่ารายได้จะเติบโต 20%, 28% และ 15% ในปี 2015-17 และอัตรากำไรจากการดำเนินงานอยู่ที่ 20.8%, 19.1% และ 20.3% ในปี 58-60 เทียบกับ 20.8% ในปี 57 ยังคงเป็น Top pick ในกลุ่มโรงพยาบาล
ขณะที่ได้เยี่ยมชมจุฬารัตน์ 11 และโรงพยาบาลชลเวช พบว่ามีจำนวนผู้ป่วยที่เข้ามาใช้บริการจำนวนมาก และคุณภาพห้องพักและการบริการ ด้วยมีขีดความสามารถที่สูงขึ้นจากอาคารและโรงพยาบาลใหม่ และการรักษาโรคร้ายแรงเพิ่มขึ้น จึงคงคำแนะนำ “ซื้อ” ราคาเป้าหมาย 2.20 บาท/หุ้น คาด EPS เติบโตเฉลี่ยที่ 19 ในปี 58-60